2021-2022-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

5 класс

Ыйтусем

Олимпиада ирттермелли вăхăт – 60 минут

Кашни ыйтăва тĕрĕс хуравласан чи нумаййи 50 балл пухма пулать

1. Хăшĕ çырла шутланмасть: пилеш, çĕмĕрт, уплюнкка , хурлăхан. Вăл мĕн пулать? *Йăнăш тупнăшăн – 3 балл, ăнлантарнăшăн – 2 балл. Пурĕ – 5 балл.*

2. Йăнăш тупăр та тÿрлетĕр: аттем, аннĕшĕ, куккăшĕ, пиччÿ. *Йăнăш тупнăшăн – 2,5 балл, тÿрлетнĕшĕн – 2,5 балл. Пурĕ – 5 балл.*

3.Эсир алфавита лайăх пĕлетĕр-и? Кунта мĕнле ваттисен сăмахĕ пытаннă?

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 28 | 1 | 4 | 21 | 1 |  | 22 | 32 | 4 | 2 | 27 |  | 23 | 1 | , | 22 | 32 | 20 | 23 | 16 | 1 |  | 22 | 24 | 14 |

*Тĕрĕс хуравшăн - 6 балл.*

4.1) Атте каласа пĕтерчĕ те сĕтел хушшинчен тухрĕ. 2)Пурте апатлантăмăр, унтан çывăрма выртрăмăр. Япала ячĕсене тупăр.*Тĕрĕс тупнăшăн – 2 балл.*

5.4-мĕш ĕçре миçе хутсăр предложени? *Тĕрĕс хуравшăн – 3 балл.*

6. Мĕн вăл диалог? *Тĕрĕс хуравшăн – 3 балл.*

7. Тăватă йĕркерен тăракан сăвă çаврине \_\_\_\_\_\_\_\_\_ тесе калаççĕ. *Тĕрĕс хуравшăн – 5 балл.*

8. «Эп — чăваш ачи, саватăп  
Хамăрăн Чăваш çĕрне.  
Вăл — кипке те ман, сăпка та,  
Ăна манмăп ĕмĕрне.». Çак сăвă йĕркисен авторне , сăвă ятне пĕлетĕр-и? *Тĕрĕс пĕлнĕшĕн – 5 балл.*

9. «Эпĕ сехет çĕмĕрни» калава кам çырнă? Автор çинчен эсир мĕн пĕлетĕр? *Автор ячĕпе хушаматне тĕрĕс пĕлнĕшĕн 3 балл, ун çинчен çырса панăшăн – 3 балл. Пурĕ – 6 балл.*

10.Тутар Республикинче çуралнă çыравçăсене лайăх пĕлетĕр-и? Кашни çыравçăн хушамачĕпе ятне туллин çырса парăр. *Кашни тĕрĕс хуравшăн 0,5 балл лартса пулать. Чи нумаййи – 10 балл.*