2021-2022-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

8 класс

Ыйтусем

Олимпиада ирттермелли вăхăт – 90 минут

Кашни ыйтăва тĕрĕс хуравласан чи нумаййи 55 балл пухма пулать

1. Хăшĕ авалхи савăт-сапа шутланмасть: çÿпçе, янтал, чÿлмек, масмак. Вăл мĕн пулать? *Йăнăш тупнăшăн – 3 балл, ăнлантарнăшăн – 2 балл. Пурĕ – 5 балл.*

2. Йăнăш тупăр та тÿрлетĕр, мĕншĕн çапла çырмаллине ăнлантарăр: чăвашла, çĕрле, ачала, чăмăрла. *Йăнăш тупнăшăн – 2 балл, тÿрлетнĕшĕн – 1 балл, ăнлантарнăшăн – 2 балл. Пурĕ – 5 балл.*

3. Эсир алфавита лайăх пĕлетĕр-и? Кунта мĕнле тупмалли юмах пытаннă? Тупсăмне тупăр.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 14 | 2 | 4 | 1 | 14 |  | 27 | 12 | 20 | 23 | 7 |  | 19 | 12 | 17 |  | 21 | 24 | 20 | 2 | 27 | , |
| 19 | 12 | 17 |  | 21 | 24 | 20 | 2 | 27 | 1 | - | 19 | 9 | 20 |  | 14 | 9 | 23 | 25 | 22 | . |  |

*Тĕрĕс тунăшăн – 3 балл, тупсăмне тупнăшăн – 2 балл. Пурĕ – 5 балл.*

4. 1)Пĕтĕм халăх пусăра тырă вырать. 2)Çанталăк уяр, пĕр çумăр пĕлĕчĕн татăкки те курăнмасть. Вырăн падежĕнчи япала ятне тупăр, вырăсла куçарăр. *Тĕрĕс тупнăшăн – 2 балл, куçарнăшăн -3 балл. Пурĕ – 5 балл.*

5. 4-мĕш ĕçĕн 2-мĕш предложенийĕнчи тĕп членсене тупăр, çыхăну мелне палăртăр. *Тĕрĕс тупнăшăн – 3 балл, çыхăну мелне кăтартнăшăн – 2 балл. Пурĕ – 5 балл.*

6. Мĕн вăл эпиграф? *Тулли те тĕрĕс хуравшăн 5 балл.*

7. Икĕ йĕркерен тăракан сăвă çаврине \_\_\_\_\_\_\_\_\_ тесе калаççĕ. *Тĕрĕс хуравшăн – 5 балл.*

8. «Эп сăмах хăватне ĕненетĕп,

Эп пĕлеп: сăмахпа этеме

Амантма та пулать, ÿкерме те,

Ӳкнине те пулать çĕклеме.» Çак сăвă йĕркисен авторне , сăвă ятне пĕлетĕр-и? *Тĕрĕс пĕлнĕшĕн – 5 балл.*

9. «Пурăнас килет» хайлава кам çырнă? Поэмăри тĕп геройпа автор пурнăçĕнче мĕнле пĕрпеклĕх пур? *Автор ячĕпе хушаматне тĕрĕс пĕлнĕшĕн 2 балл, ун çинчен çырса панăшăн – 3 балл. Пурĕ – 5 балл.*

10. И.Я.Яковлев «Чăваш халăхне» халала ăçта тата миçемĕш çулта çырнă? Паллă çыннăмăр чăваш халăхне каласа хăварнă сăмахсем паянхи куншăн пĕлтерĕшлĕ-и? *Тулли хуравшăн 10 балл илме пулать.*